HULLE het gedreig om hom en sy ma dood te skiet as hy weier om hulle die adres te gee van die huis in Sherwood waar hy werk.
By ’n bushalte het hulle ’n vrou opgetel wat hom vroeër gevra het om te help met werk by dié huis omdat sy swanger was.
Mengo beweer terwyl hy besig was om vensters te was, het hy gesien Sine en ’n onbekende man – albei met vuurwapens – spring oor die huis se muur.
Volgens hom het die on­bekende man ’n vuurwapen op die “lady” in die kombuis gerig en haar beveel om op die vloer te lê. Toe sy gehoorsaam, het hy haar met cable ties vasgebind.
Hy sê Sine en Magura het twee kluise gevat nadat hulle­ die huis deursoek het. Hy beweer Sine het hom toe aangesê om ’n TV-stel van die muur af te haal.
Mengo sê hy is saam met die twee daar weg omdat hulle gesê het hulle gaan hom nie by die huis agterlaat nie.
Mengo sê in sy confes­sion toe hy en sy makkers die verkeerslig by Makro nader, het die ander hom in die kar se kattebak gelaai.
Volgens Mengo het die mans hom uit die kattebak gelaai nadat hulle gehoor het hy praat oor sy selfoon.
Hy sê nadat hulle hom op die agtersitplek van die kar laat sit het, het die onbekende man ’n vuur­wapen op hom gerig.
Hy sê hy het telefonies kontak met sy ma gehad, maar het haar nie meer vertel van sy whereabouts nie.
Nadat sy antie sy ma meegedeel het waar Mengo was, het sy ma en uncle by die betrokke huis op­gedaag.